खैर, वह अलग दौर था. तब बिहार में भाषाई अस्मिता का सवाल जोर पकड़े हुए था. बंगाल का हिस्सा होने की वजह से यहां शासन प्रशासन में हर जगह अंगरेजी के साथ बांग्ला का इस्तेमाल होता था. जिससे लोगों को काफी परेशानी होती थी. उस दौर में उर्दू के लोगों ने उर्दू की मांग को आगे बढ़ाया. दिलचस्प है कि 1850 के आसपास के दौर में भी आरा से उस वक्त एक उर्दू अखबार छपता था. मुंगेर के एक उर्दू अखबार ने तो भाषा के साथ-साथ बिहार राज्य को अलग करने की भी मांग कर डाली. 1835 में ही हिंदी का आंदोलन भी शुरू हो गया था. बिहार शरीफ से राज्य का पहला हिंदी अखबार बिहार बंधु छपना शुरू हुआ, जो फिर पटना आ गया. वह दौर भाषा को लेकर इतना चार्ज्ड था कि देवनागरी लिपी में पुस्तकें छापने वाले एक प्रेस की तत्काल जरूरत महसूस हुई.